
1. SCOPUL METODOLOGIEI
Prezenta metodologie conține normele interne aplicabile în Universitatea din Oradea privind organizarea și susținerea măsurilor compensatorii în vederea recunoașterii și echivalării actelor de studii universitare de scurtă durată, licență, masterat sau postuniversitare eliberate de instituții acreditate de învățământ superior din străinătate, în conformitate cu Ordinul nr. 5508/2024 pentru aprobarea Metodologiei de recunoaștere și echivalare a actelor de studii universitare de scurtă durată, licență, masterat sau postuniversitare eliberate de instituții acreditate de învățământ superior din străinătate.
2. DOCUMENTE DE REFERINȚĂ
· Legea învățământului superior nr. 199/2023, cu modificările și completările ulterioare;
· Ordinul nr. 5508/2024 pentru aprobarea Metodologiei de recunoaştere şi echivalare a actelor de studii universitare de scurtă durată, licenţă, masterat sau postuniversitare eliberate de instituţii acreditate de învăţământ superior din străinătate.
3. ABREVIERI
UO – Universitatea din Oradea;
SUO – Senatul Universității Oradea;
CA – Consiliul de Administrație;
CF – Consiliul facultății;
C.N.R.E.D. – Centrul Naţional de Recunoaştere şi Echivalare a Diplomelor.
4.	 DESCRIEREA METODOLOGIEI
Art. 1. – În conformitate cu Ordinul nr. 5508/2024, în cazul în care evaluarea elementelor menţionate la art. 7, alin. (2), evidenţiază diferenţe substanţiale prin raportare la sistemul românesc de învăţământ universitar, C.N.R.E.D. poate echivala sau recunoaşte actele de studii prin aplicarea de măsuri compensatorii, respectiv susţinerea de examene de diferenţă şi/sau efectuarea de stagii de practică în cadrul unor programe de studii acreditate în România.

Art. 2. – Măsurile compensatorii în vederea recunoașterii actelor de studii universitare de scurtă durată, licență, masterat sau postuniversitare, eliberate de instituții acreditate de învățământ superior din străinătate se susțin în cadrul UO, fără înmatricularea candidatului, după cum urmează:
a) susţinerea de examene de diferenţă are loc în limba română, cu respectarea normelor interne privind activitatea profesională a studenţilor. Conţinutul examenelor de diferenţă va fi stabilit de către UO prin raportare la disciplinele fundamentale şi de specialitate din planul de învăţământ;
b) efectuarea de stagii de practică sau alte măsuri se realizează cu respectarea normelor interne privind activitatea profesională a studenţilor.

Art. 3. – (1) Solicitările aplicanților pentru recunoașterea actelor de studii universitare de scurtă durată, licență, masterat sau postuniversitare, eliberate de instituții acreditate de învățământ superior din străinătate, vizând susținerea măsurilor compensatorii dispuse de C.N.R.E.D. sau, după caz, stabilite de către UO, se depun la Registratura UO, înaintea debutului anului universitar, până la data de 25 septembrie.
(2) Solicitantul va depune la Registratura UO un dosar care va conține următoarele documente:
a) cerere scrisă, datată și semnată de solicitant;
b) diploma de licență / master –copie și traducere legalizată în limba română;
c) suplimentul la diplomă / foaia matricolă – copie și traducere legalizată în limba română;
d) programele analitice ale cursurilor efectuate, descrierea completă a cursurilor/materiilor studiate – copie și traducere legalizată în limba română;
e) copie a actului de identitate (pașaport sau carte de identitate);
f) avizul emis de către C.N.R.E.D.;
g) acordul de prelucrare a datelor personale (Anexa 3).

Art. 4. - În vederea stabilirii, comunicării și susținerii măsurilor compensatorii la nivelul fiecărei facultăți solicitate se constituie o comisie de susținere a măsurilor compensatorii formată din președinte (decanul, un prodecan sau o altă persoană din conducerea facultății desemnată de decan), doi membri și un secretar (cadre didactice titulare la facultatea solicitată) și o comisie de soluționare a contestațiilor. Membrii comisiei de susținere nu pot face parte din comisia de soluționare a contestațiilor. Componența celor două comisii este aprobată de Consiliul facultății.

Art. 5. – Susținerea măsurilor compensatorii se aprobă, în termen de 30 de zile de la data înregistrării solicitării, de către conducerea UO, și se comunică aplicantului în termen de 5 zile de la aprobare.

Art. 6. - Refuzul aprobării de către UO a susținerii măsurilor compensatorii se comunică, în scris, aplicantului în termen de 30 de zile de la data formulării solicitării. Refuzul nu trebuie să constituie un obstacol în recunoașterea şi echivalarea studiilor efectuate în străinătate.

Art. 7. - Organizarea susținerii măsurilor compensatorii se realizează în cadrul UO de către fiecare facultate, conform structurii anului universitar astfel încât aplicantul să aibă posibilitatea de a susține măsurile compensatorii menționate la art. 2 în termen de cel mult 1 an de la decizia inițială privind obligativitatea susținerii acestor măsuri.

Art. 8. – (1) În urma susținerii măsurilor compensatorii, UO transmite la C.N.R.E.D., pentru fiecare aplicant, o adeverință care atestă susținerea acestora.
(2) Adeverința menționată la alin. (1) este necesar să conțină funcția, numele, prenumele şi semnătura persoanelor responsabile din UO, precum şi celelalte informații care atestă susținerea măsurilor compensatorii, respectiv domeniul de studii universitare, programul de studii/specializarea şi disciplinele promovate (Anexa 1).

Art. 9. – (1) Taxa percepută de UO pentru susținerea măsurilor compensatorii se stabilește astfel: taxa de școlarizare anuală (în RON sau în EURO, în funcție de țara de origine a aplicantului) împărțită la 60 (numărul anual de credite) se înmulțește cu numărul de credite din planul de învățământ alocat disciplinelor pentru care se solicită măsuri compensatorii.
(2) Dacă măsurile compensatorii sunt stabilite de UO (nu sunt dispuse de C.N.R.E.D.), conform art. 3, atunci aplicantul trebuie să achite taxa de procesare a dosarului pentru recunoașterea creditelor / stabilirea măsurilor compensatorii (examene de diferență) în vederea recunoașterii actelor de studii, stabilită prin Procedura de sistem privind fundamentarea, încasarea și evidența taxelor aferente procesului de învățământ (SEAQ_PS_DE_04).

Art. 10. - (1) Pentru evidența cetățenilor străini care aplică la UO și care trebuie să susțină măsurile compensatorii prevăzute la art. 2, facultățile din cadrul UO întocmesc un Registru de evidență al aplicanților care nu sunt înmatriculați la studii (Anexa 2).

Art. 11. - Facultățile din cadrul UO consemnează rezultatele susținerii măsurilor compensatorii în cataloage și în Registrul de evidență al aplicanților care nu sunt înmatriculați la studii. Rezultatele susținerii măsurilor compensatorii se comunică aplicanților în cel mult 48 de ore de la înregistrarea lor.

Art. 12. – Aplicanții pot contesta rezultatele obținute în termen de 48 de ore de la comunicarea lor. Înregistrarea contestațiilor se face de către secretariatul facultății în cauză. Soluționarea contestațiilor se face în termen de 48 de ore, de către o comisie, constituită la nivelul facultății, cu aprobarea Consiliului facultății.

Art. 13. Prezenta metodologie intră în vigoare la data aprobării de către Senatul Universității din Oradea.



Anexa 1
Universitatea din Oradea
Facultatea ___________________




ADEVERINȚĂ


Certificăm prin prezenta că                            (numele și prenumele aplicantului)                               , CNP/ID ____________________________________, născut la data de ____________________, posesor al    (document de identitate)    nr. ________, aplicant la Facultatea _______________________, domeniul de studii universitare _________________________________________________________, programul de studii __________________________________________________________________, a susținut în perioada _____________________ măsurile compensatorii stabilite de către C.N.R.E.D. / Universitatea din Oradea (se selectează, după caz), la care a obținut următoarele rezultate:
-             (disciplina din planul de învățământ)             - nota _____________
-             (disciplina din planul de învățământ)             - nota _____________
-             (disciplina din planul de învățământ)             - nota _____________



Comisia de susținere a măsurilor compensatorii:
Președinte:       (funcție didactică, nume si prenume)                      (semnătură)      ,
Membri:           (funcție didactică, nume si prenume)                      (semnătură)      ,
                         (funcție didactică, nume si prenume)                      (semnătură)      ,
Secretar:           (funcție didactică, nume si prenume)                      (semnătură)      .


	Rector,
______________________________
	Decan,
______________________________





Anexa 2
Universitatea din Oradea
Facultatea __________________



Registrul unic al cetățenilor care au susținut măsuri compensatorii


	
Volum _____
Pag. _______

	
Numele și prenumele
_________________________
_________________________
	Născut(ă) la data _____________, în localitatea ________________
Fiul (fiica) lui ________________ şi al ________________, 
Cetățenia _________________, Pașaport ________________
Domiciliul stabil în localitatea _______________, 
Județul / țara _________________


Admis(ă) în  data de _____________ pentru susținerea măsurilor compensatorii dispuse de C.N.R.E.D. cu nr. ________ din ____________.

Domeniul de studii universitare ______________________________________________ 
	 Anul universitar:                                             Programul de studii:

	Nr. crt.
	DISCIPLINA
	Total ore
	NOTA
	Nr. credite

	
	
	Curs
	Aplicații
	Sem. I
	Sem. II
	P
	Sem.
I
	Sem.
II

	E
	C

	 Observații:




	 Total credite obținute: ___________
                          Decan,                                                Secretar șef facultate,                                                         Secretar,




C – colocviu; E – examen; P – notă proiect; Aplicații: S – seminar; L – lucrări practice sau laborator; P – proiect sau practică



Anexa 3

INFORMARE

Universitatea din Oradea, cu sediul în localitatea Oradea, str. Universităţii nr 1, judeţul Bihor, denumită în continuare UO, prelucrează datele dumneavoastră cu caracter personal.
Conform cerinţelor Regulamentului nr. 679/2016 pentru protecţia persoanelor cu privire la prelucrarea datelor cu caracter personal, UO are obligaţia de a administra în condiţii de siguranţă şi numai pentru scopurile specificate, datele personale care îi sunt furnizate. 
Datele dumneavoastră cu caracter personal, sunt necesare astfel: 
A) pentru realizarea obiectului de activitate principal, respectiv educaţie şi cultură, în sensul iniţierii şi derulării de raporturi juridice între dumneavoastră şi UO; 
B) în vederea îmbunătăţirii modului de comunicare cu studenţii, prin intermediul poştei electronice, pentru comunicarea operativă şi eficientă a informaţiilor necesare derulării raporturilor contractuale dintre dumneavoastră şi UO. 
Sunteţi obligat să furnizaţi datele enunţate, deoarece în cazul nefurnizării corecte şi complete a acestora, UO poate să refuze iniţierea de raporturi juridice cu dumneavoastră, întrucât poate fi pusă în imposibilitatea de a respecta cerinţele reglementărilor speciale in domeniul educaţional. 
Informaţiile înregistrate sunt destinate utilizării de către operator şi sunt comunicate numai următorilor destinatari:
- persoana vizată,
- partenerii contractuali ai operatorului,
- instituţii de învăţământ şi educaţie.
Conform Regulamentului nr. 679/2016, beneficiaţi de dreptul de acces, de intervenţie asupra datelor şi de dreptul de a nu fi supus unei decizii individuale. Totodată, aveţi dreptul să vă opuneţi prelucrării datelor personale care vă privesc şi să solicitaţi ştergerea datelor, cu excepţia situaţiilor prevăzute expres de lege, când prelucrarea datelor de către UO este obligatorie. Pentru exercitarea acestor drepturi, vă puteţi adresa cu o cerere scrisă, datată şi semnată către Conducerea UO.
De asemenea, vă este recunoscut dreptul de a vă adresa justiţiei.



DECLARAŢIE

Subsemnatul, _________________________________________________________________, în calitate de aplicant pentru susținerea măsurilor compensatorii stabilite de către C.N.R.E.D. la UO, Facultatea ___________________________________ , declar că am luat la cunoştinţă de dispoziţiile Regulamentului nr. 679/2016 privind prelucrarea datelor cu caracter personal, precum şi de conţinutul informării UO cu privire la aceste date şi declar că sunt de acord ca aceste date cu caracter personal să fie stocate, prelucrate, utilizate şi publicate.
Acordul este valabil pe toată durata studiilor în cadrul UO.
Declar, susţin şi semnez, după ce am luat la cunoştinţă, sunt de acord cu întregul conţinut şi am completat personal datele din prezenta declaraţie. 


Data _______________________ 				          Semnătura _________________ 

